
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 311 


16 Απριλίου 1997 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

ΑριΒ. οικ. 10245/713 (1) 

Μέτρα και όροι για τον έλεγχο των εκπομπών πτητικών ορ¬ 
γανικών ουσιών (\/00) που προέρχονται από την απο¬ 
θήκευση βενζίνης και τη διάθεσή της από τις τερματι¬ 
κές εγκαταστάσεις στους σταθμούς διανομής καυσί¬ 
μων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ, ΑΝΑΠΤΥΞΗΣ, 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 8 (παρ. 1 και 2γ), 28, 29 και 
30 του Ν. 1650/86 «για την προστασία του περιβάλλο¬ 
ντος» (Α' 160), όπως το άρθρο 30 τροποποιήθηκε με το 
άρθρο 98 (παρ. 12) του Ν. 1892/1990 «για τον εκσυγχρο¬ 
νισμό και την ανάπτυξη και άλλες διατάξεις» (Α' 101). 

2. Τις διατάξεις του άρθρου 1 του Ν. 1338/1983 «εφαρ¬ 
μογή του Κοινοτικού Δικαίου» (Α' 34), όπως τροποποιή¬ 
θηκε με το άρθρο 6 του Ν. 1440/1984 «συμμετοχή της 
Ελλάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων κ.λπ.» (Α' 
70) και του άρθρου 65 του Ν, 1892/1990 (Α' 101). 

3. Τις διατάξεις των άρθρων 23 (παρ. 1) και 24 του Ν. 
1558/1985 «Κυβέρνηση και Κυβερνητικά Όργανα» (Α' 
137) και των άρθρων 9 και 13 του Π. Δ/τος 473/1985 «κα¬ 
θορισμός και ανακατανομή των αρμοδιοτήτων των Υπουρ¬ 
γείων» (Α' 157). 

4. Τις διατάξεις του άρθρου 11 (παρ. 2,3 και 12) και του 
άρθρου 13 του Ν. 1515/1985 «ρυθμιστικό σχέδιο και πρό¬ 
γραμμα προστασίας περιβάλλοντος της ευρύτερης περιο¬ 
χής της Αθήνας» (Α' 18) όπως το άρθρο 13 τροποποιή¬ 
θηκε με την παρ. 6 του άρθρου 31 του Ν. 1650/86. 

5. Τις διατάξεις του άρθρου 11 (παρ. 2,3 και 12) και του 
άρθρου 13τουΝ. 1561/1985 «ρυθμιστικό σχέδιο και πρό¬ 
γραμμα προστασίας του περιβάλλοντος της ευρύτερης 
περιοχής της Θεσσαλονίκης και άλλες διατάξεις» (Α' 148) 
όπως το άρθρο 13 τροποποιήθηκε με την παρ. 7 του άρ¬ 
θρου 31 του Ν. 1650/86. 

6. Τις διατάξεις του Ν. 2242/1994 «πολεοδόμηση πε¬ 
ριοχών δεύτερης κατοικίας προστασίας φυσικού και δο¬ 
μημένου περιβάλλοντος.... κ.λπ.» (Α' 162). 


7. Τις διατάξεις του Ν. 2052/1992 «Μέτρα για την αντι¬ 
μετώπιση του νέφους και πολεοδομικές ρυθμίσεις» (Α' 
94). 

8. Τις διατάξεις του Ν. 2218/1994 «Ίδρυση νομαρχια¬ 
κής αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις» (Α' 90) όπως συμπληρώθηκε με το Ν. 2240/1994 
«Συμπλήρωση διατάξεων για την Νομαρχιακή Αυτοδιοί¬ 
κηση κ.ά.» (Α' 153). 

9. Τις διατάξεις του Π.Δ. 410/1995 «Δημοτικός και Κοι¬ 
νοτικός Κώδικας» (Α' 231). 

10. Τις διατάξεις της υπ’ αριθ. 69269/5387/1990 κοι¬ 
νής Υπουργικής Απόφασης «κατάταξη έργων και δραστη¬ 
ριοτήτων σε κατηγορίες περιεχόμενο μελέτης περιβαλλο- 
ντκών επιπτώσεων (ΜΠΕ), καθορισμός περιεχομένου ει¬ 
δικών περιβαλλοντικών μελετών (ΕΜΠ) και λοιπές συνα¬ 
φείς διατάξεις, σύμφωνα με το Ν. 1650/86» (Β' 678). 

11. Τις διατάξεις της υπ’ αριθ. 59388/3363/1988 κοι¬ 
νής Υπουργικής Απόφασης «Τρόπος, όργανα και διαδικα¬ 
σία επιβολής και είσπραξης των διοικητικών προστίμων 
του άρθρου 30 του Ν. 1650/86 (Β' 638). 

12. Τις διατάξεις της υπ' αριθ. 75308/5512/1990 Κοι¬ 
νής Υπουργικής Απόφασης «Καθορισμός τρόπου ενημέ¬ 
ρωσης των πολιτών και φορέων εκπροσώπησής τους για 
το περιεχόμενο της μελέτης περιβαλλοντικών επιπτώ¬ 
σεων των έργων και δραστηριοτήτων σύμφωνα με την 
παρ. 2 του άρθρου 5 του Ν. 1650/86 (Β’ 691). 

13. Τις διατάξεις του άρθρου 1 (παρ. 29) του Π. Δ/τος 
28/1993 «καθορισμός αρμοδιοτήτων που διατηρούνται 
από τον Υπουργό και τις περιφερειακές υπηρεσίες διανο- 
μαρχιακοΰ επιπέδου του Υπουργείου Περιβάλλοντος, Χω¬ 
ροταξίας και Δημοσίων Έργων» (Α'9). 

14. Την οδηγία 94/63/ΕΚ του Συμβουλίου της 20ης Δε¬ 
κεμβρίου 1994 των Ευρωπαϊκών Κοινοτήτων (ΕΕΙ. 365/ 
24/31.12.1994). 

15. Τις διατάξεις του άρθρου 29Α του Ν. 1558/1985 
όπως αυτό συμπληρώθηκε με το άρθρο 27 του Ν. 2081/ 
1992 (Α' 154). 

16. Την υπ’ αριθ. ΔιΔκ/Φ44. 1/21566/10.10.96 κοινή 
απόφαση του Πρωθυπουργού και του Υπουργού Εσωτερι¬ 
κών «Ανάθεση αρμοδιοτήτων στους Υφυπουργούς Εσω¬ 
τερικών Δημόσιας Διοίκησης και Αποκέντρωσης Λάμπρο 
Παπαδήμα και Αναστάσιο Μαντέλη» (Β' 932). 

17. Την υπ' αριθ. Δ17α/03/99/Φ. 221/1996 κοινή από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων στους Υφυπουργούς Περιβάλλοντος, Χωροτα- 

ξιας και Δημοσίων Έργων Χρήστο Βερελή και Θεόδωρο 
Κολιοπάνο» (Β' 1006). 

18. Την υπ’ αριθ. 566/26.9.1996 κοινή απόφαση του 
Πρωθυπουργού και του Υπουργού Μεταφορών και Επικοι¬ 
νωνιών «Ανάθεση αρμοδιοτήτων στον Υφυπουργό Μετα¬ 
φορών και Επικοινωνιών Εμμανουήλ Λουκάκη» {Β' 910), 
αποφασίζουμε: 

Άρθρο 1 
Σκοπός 

Με την απόφαση αυτή αποοκοπείται η εφαρμογή των 
διατάξεων του άρθρου 8 (παρ. 1 και 2 εδ. γ) του Ν. 

1650/86 και συγχρόνως η εναρμόνιση με τις διατάξεις της 
οδηγίας 94/63/ΕΚ του Συμβουλίου της 20ης Δεκεμβρίου 
1994 των Ευρωπαϊκών Κοινοτήτων «για τον έλεγχο των 
εκπομπών πτητικών οργανικών ουσιών (\/00) που προέρ¬ 
χονται από την αποθήκευση βενζίνης και τη διάθεσή της 
από τις τερματικές εγκαταστάσεις στους σταθμούς διανο¬ 
μής καυσίμων» που έχει δημοσιευθεί στην Ελληνική 
γλώσσα στην Επίσημη Εφημερίδα των Ευρωπαϊκών Κοινο- 
τήτν (ΕΕ ί_ 365 σελ. 24/31.12.94), ώστε με τη λήψη των 
αναγκαίων μέτρων για τη πρόληψη και τον περιορισμό της 
ατμοσφαιρικής ρύπανσης από τις εκπομπές των ως άνω 
πτητικών οργανικών ουσιών (\/00) να επιτυγχάνεται πιο 
αποτελεσματικά η προστασία του περιβάλλοντος και της 
Δημόσιας Υγείας. 

Άρθρο 2 
Πεδίο εφαρμογής 

Η Απόφαση αυτή εφαρμόζεται σε όλες τις εργασίες, 
εγκαταστάσεις, οχήματα και στα σκάφη όπως ορίζονται 
στο άρθρο 3 (παρ. ια), που χρησιμοποιούνται για την απο¬ 
θήκευση, φόρτωση και μεταφορά βενζίνης από μία τερμα¬ 
τική εγκατάσταση προς μία άλλη ή από μία τερματική 
εγκατάσταση προς ένα σταθμό διανομής καυσίμων. 

Άρθρο 3 
Ορισμοί 

Για την εφαρμογή της παρούσας απόφασης νοούνται 
ως: 

α) «βενζίνη»; κάθε παράγωγο πετρελαίου, με ή χωρίς 
πρόσθετα, με πίεση ατμών (μέθοδος Ββίά) τουλάχιστον 
ίση προς 27,6 ΚίΙοραδοα). που προορίζεται να χρησιμοποι¬ 
ηθεί ως καύσιμο οχημάτων με κινητήρα, εξαιρουμένου του 
υγραερίου (ΕΡΟ). 

β) «ατμοί»; όλες οι ουσίες σε αέρια κατάσταση οι οποίες 
προκύπτουν από την εξάτμιση της βενζίνης. 

γ) «εγκαταστάσεις αποθήκευσης»: όλες οι μόνιμες δε¬ 
ξαμενές τερματικής εγκατάστασης που χρησιμοποιούνται 
για την αποθήκευση βενζίνης. 

δ) «τερματικές εγκαταστάσεις»: όλες οι εγκαταστάσεις 
οι οποίες χρησιμοποιούνται για την αποθήκευση και τη 
φόρτωση βενζίνης σε βυτιοφόρα οχήματα, ή βυτιοφόρα 
βαγόνια, συμπεριλαμβανομένων όλων των εγκαταστά¬ 
σεων αποθήκευσης στο χώρο των εγκαταστάσεων. 

ε) «κινητή δεξαμενή»: κάθε δεξαμενή μεταφερόμενη 
οδικώς, σιδηροδρομικώς ή δια πλωτής οδού η οποία χρη¬ 
σιμοποιείται για τη μεταφορά βενζίνης από μία τερματική 
εγκατάσταση σε άλλη ή από μία τερματική εγκατάσταση 
σε σταθμό διανομής. 

στ) «σταθμοί διανομής»: όλες οι εγκαταστάσεις για την 
παροχή βενζίνης σε δεξαμενές καυσίμων οχημάτων με κι¬ 
νητήρα από μόνιμες δεξαμενές αποθήκευσης. 

ζ) «υφιστάμενες» εγκαταστάσεις αποθήκευσης βενζί¬ 
νης, «υφιστάμενες» εγκαταστάσεις φόρτωσης, «υφιστά¬ 


μενοι» σταθμοί διανομής και «υφιστάμενες» κινητές δεξα¬ 
μενές: οι εγκαταστάσεις, οι σταθμοί διανομής που λει¬ 
τουργούσαν και οι κινητές δεξαμενές που κυκλοφορού¬ 
σαν ήδη πριν από την έναρξη ισχύος της παρούσας από¬ 
φασης ή για τις οποίες είχε χορηγηθεί άδεια εγκατάστα¬ 
σης,ίδρυσης ή κυκλοφορίας αντίστοιχα πριν από την 
έναρξη ισχύος της παρούσας απόφασης. 

η) «νέες» εγκαταστάσεις αποθήκευσης βενζίνης, 
«νέες» εγκαταστάσεις φόρτωσης, «νέοι» σταθμοί διανο¬ 
μής και «νέες» κινητές δεξεμενές: οι εγκαταστάσεις, οι 
σταθμοί διανομής και οι κινητές δεξαμενές που δεν εμπί¬ 
πτουν στις διατάξεις της περιπτ. ζ του άρθρου αυτού και 
για τις οποίες η εφαρμογή της παρούσας απόφασης αρχί¬ 
ζει από την ημερομηνία έναρξης της ισχύος της (άρθρο 
15). 

θ) «διακίνηση»: η μεγαλύτερη συνολική ετήσια ποσό¬ 
τητα βενζίνης που φορτώθηκε οε κινητές δεξαμενές από 
μία εγκατάσταση αποθήκευσης σε τερματική εγκατά¬ 
σταση ή από σταθμό διανομής κατά τη διάρκεια των τριών 
προηγούμενων ετών. 

ι) «μονάδα ανάκτησης ατμών»: ο εξοπλισμός για την 
ανάκτηση βενζίνης από ατμούς, συμπεριλαμβανομένων 
των ενδεχόμενων συστημάτων ρυθμιστικών δεξαμενών 
μίας τερματικής εγκατάστασης. 

ια) «σκάφος»: πλοίο εσωτερικής ναυσιπλοΐας, όπως ορί¬ 
ζεται στο κεφάλαιο 1 της οδηγίας 82/714/ΕΟΚ του Συμ¬ 
βουλίου της 4ης Οκτωβρίου 1982 «περί θεσπίσεως τεχνι¬ 
κών προδιαγραφών για τα πλοία εσωτερικής ναυσιπλοΐας» 
(ΕΕ I 301/1/28.10.1982). 

β) «τιμή αναφοράς - στόχος»: η κατευθυντήρια γραμμή 
που ορίζεται για τη γενική εκτίμηση της επάρκειας των τε¬ 
χνικών μέτρων των παραρτημάτων και δεν αποτελεί 
οριακή τιμή βάσει της οποίας θα μετριέται η απόδοση των 
επιμέρους εγκαταστάσεων, τερματικών εγκαταστάσεων 
και σταθμών διανομής. 

ιγ) «ενδιάμενη αποθήκευση ατμών»: η ενδιάμεση απο¬ 
θήκευση των ατμών μέσα σε δεξαμενή σταθερής οροφής 
σε τερματική εγκατάσταση προκειμένου να μεταφερθούν 
αργότερα και να ανακτηθούν σε άλλη τερματική εγκατά¬ 
σταση. Η διοχέτευση των ατμών από μια εγκατάσταση 
αποθήκευσης τερματικής εγκατάστασης σε μία άλλη της 
ίδιας τερματικής εγκατάστασης δεν μπορεί να θεωρείται 
ως ενδιάμεση αποθήκευση ατμών κατά την έννοια της πα¬ 
ρούσας απόφασης, 

ιδ) «εγκατάσταση φόρτωσης»: κάθε μέρος τερματικής 
εγκατάστασης όπου μπορεί να φορτώνεται βενζίνη σε κι¬ 
νητές δεξαμενές. Οι εγκαταστάσεις φόρτωσης βυτιοφό¬ 
ρων οχημάτων απαρτίζονται από μία ή περισσότερες «εξέ¬ 
δρες φόρτωσης». 

ιε) «εξέδρα φόρτωσης»: κάθε κατασκευή σε τερματική 
εγκατάσταση όπου μπορεί, ανά πόση στιγμή, να φορτώνε¬ 
ται βενζίνη σε βυτιοφόρο όχημα. 

Άρθρο 4 

Εγκαταστάσεις αποθήκευσης 
των τερματικών εγκαταστάσεων 
Α. Μέτρα - προϋποθέσεις 

1. Για τη χορήγηση άδειας εγκατάστασης ή λειτουργίας 
σε εγκατάσταση αποθήκευσης των τερματικών εγκατα¬ 
στάσεων στην οποία συμπεριλαμβάνεται και ο εξοπλισμός 
φόρτωσης και εκφόρτωσης κινητών δεξαμενών (άρθρο 5) 
απαιτείται έγκριση περιβαλλοντικών όρων όπως προβλέ- 
πεται στο άρθρο 4 (παρ. 1 και 2) του Ν. 1650/86. 

Η έγκριση αυτή χορηγείται με την επιφύλαξη εφαρμο¬ 
γής της υπ' αριθ. 95209/1994 Κοινής Υπουργικής Από¬ 
φασης «Μεταβίβαση αρμοδιότητας έγκρισης περιβαλλο- 

ντικών όρων... στους Νομάρχες» (Β' 871), με κοινή από¬ 
φαση των Υπουργών Ανάπτυξης και Περιβάλλοντος, Χω¬ 
ροταξίας και Δημοσίων Έργων, ως έργο Α' κατηγορίας 
σύμφωνα με τη διαδικασία που καθορίζεται στις σχετικές 
διατάξεις της υπ' αριθ. 69269/5387/1990 κοινής Υπουρ¬ 
γικής Απόφασης (άρθρα 4) ομάδα II παρ. 6γ), 8 και 9). 

2. Κάθε ενδιαφερόμενος (φυσικό ή νομικό πρόσωπο) 
υποχρεούται να υποβάλλει εκτός από τα απαιτούμενα 
στοιχεία σύμφωνα με την παραγ. 2 του άρθρου 9 της υπ’ 
αριθ. 69269/5387/1990 Κοινής Υπουργικής Απόφασης 
και στοιχεία σχετικά με τον σχεδίασμά και τη λειτουργία 
της σχετικής εγκατάστασης αποθήκευσης που θα αντα¬ 
ποκρίνομαι στις τεχνικές διατάξεις του Παραρτήματος I 
του άρθρου 12 της παρούσας απόφασης. 

3. Η προβλεπόμενη στην παραγ. 1 έγκριση περιβαλλο¬ 
ντικών όρων χορηγείται μόνον εφόσον οι αρμόδιες υπηρε¬ 
σίες των Υπουργείων Ανάπτυξης και ΠΕΧΩΔΕ διαπιστώ¬ 
σουν ότι τα υποβληθέντα σύμφωνα με την προηγούμενη 
παράγραφο στοιχεία ανταποκρίνομαι πλήρως στις τεχνι¬ 
κές διατάξεις του Παραρτήματος I. 

Οι τεχνικές αυτές διατάξεις αποσκοπούν στη μείωση 
της συνολικής ετήσιες απώλειας βενζίνης που οφείλεται 
στη φόρτωση και την αποθήκευση, σε οποιαδήποτε εγκα¬ 
τάσταση αποθήκευσης τερματικού σταθμού, έως κάτω 
από την τιμή αναφοράς - στόχου 0,01 \Λ//νν% της διακίνη¬ 
σης. 

4. Με απόφαση του Υπουργού ΠΕΧΩΔΕ έίναι δυνατόν 
να διατηρούμαι ή να επιβάλλονται αυστηρότερα μέτρα σε 
όλη την επικράτεια ή σε γεωγραφικές ζώνες όπου διαπι¬ 
στώνεται ότι τα μέτρα αυτά είναι αναγκαία για την προστα¬ 
σία της δημόσιας υγείας και του περιβάλλομος λόγω ιδιαι¬ 
τέρων συνθηκών. Τα μέτρα αυτά περιλαμβάνομαι σε 
κάθε απόφαση έγκρισης περιβαλλομικών όρων. 

5. Η έγκριση περιβαλλομικών όρων αποτελεί προϋπό¬ 
θεση για τη χορήγηση από το Υπουργείο Ανάπτυξης της 
προβλεπόμενης από τις κείμενες διατάξεις σχετικής 
άδειας εγκατάστασης και λειτουργίας. 

6. Πριν την έναρξη λειτουργίας της εγκατάστασης 
πραγματοποιούμαι έλεγχοι από την αρμόδια υπηρεσία 
του Υπουργείου ΠΕΧΩΔΕ προκειμένου να διαπιστωθεί η 
καλή λειτουργία: 

α) της εγκατάστασης αποθήκευσης σύμφωνα με τις τε¬ 
χνικές διατάξεις του Παραρτήματος I του άρθρου 12, και 
β) της Μονάδας Ανάκτησης Ατμών σύμφωνα με τις τε¬ 
χνικές διατάξεις του Παραρτήματος II του άρθρου 12. Οι 
έλεγχοι αυτοί καλής λειτουργίας διενεργούμαι από Κρα¬ 
τικό Φορέα ή ειδικά εξουσιοδοτημένο από το Κράτος ημι- 
δαπό ή αλλοδαπό ιδιωτικό φορέα. 

Τα αποτελέσματα του ελέγχου αυτού κοινοποιούμαι 
εγγράφως στον ενδιαφερόμενο. Καμμία εγκατάσταση δεν 
μπορεί να αρχίσει τη λειτουργία της εάν προηγουμένως 
δεν λάβει ο ενδιαφερόμενος πιστοποποίηση της καλής 
λειτουργίας της Μονάδας Ανάκτησης Ατμών, από τον διε- 
νεργηθέμα έλεγχο. 

Η πιστοποίηση αυτή επαναλαμβάνεται και κατά την ανα¬ 
νέωση της άδειας λειτουργίας της εγκατάστασης. 

7. Με κοινή απόφαση των Υπουργών Ανάπτυξης και Πε- 
ριβάλλομος, Χωροταξίας και Δημοσίων Έργων, είναι δυ¬ 
νατόν να θεσπίζομαι τεχνικά μέτρα για τη μείωση των 
απωλειών βενζίνης, εκτός εκείνων που προβλέπομαι στο 
Παράρτημα I του άρθρου 12 εφόσον αποδεικνύεται ότι τα 
εναλλακτικά αυτά μέτρα έχουν τουλάχιστον την ίδια απο- 
τελεσματικότητα. 

8. Το Υπουργείο ΠΕΧΩΔΕ ενημερώνει τα άλλα Κράτη 
Μέλη και την Επιτροπή Ευρωπαϊκών Κοινοτήτων για τα τυ¬ 
χόν υφιστάμενα μέτρα ή τα ειδικά μέτρα που προτίθεται να 


λαβει σε συνεργασία με το Υπουργείο Ανάπτυξης σε 
εφαρμογή των προηγούμενων παραγράφων διευκρινίζο- 
μας τους σχετικούς λόγους. 

9, Για τον εξοπλισμό φόρτωσης και εκφόρτωσης των κι¬ 
νητών δεξαμενών σε τερματικές εγκαταστάσεις ισχύουν 
συμπληρωματικά οι διατάξεις του άρθρου 5 της παρούσας 
απόφασης. 

Β. Υφιστάμενες εγκαταστάσεις. , 

1. Για τις υφιστάμενες εγκαταστάσεις αποθήκευσης το 
Κεφάλαιο Α του άρθρου αυτού εφαρμόζεται: 

α) δύο (2) χρόνια μετά την έναρξη ισχύος της παρούσας 
απόφασης, αν η διακίνηση βενζίνης η οποία φορτώνεται 
σε μία τερματική εγκατάσταση είναι μεγαλύτερη από 
50.000 τόνους ετησίως. 

β) πέντε (5) χρόνιο μετά την έναρξη ισχύος της παρού¬ 
σας απόφασης αν η διακίνηση βενζίνης η οποία φορτώνε¬ 
ται σε μία τερματική εγκατάσταση είναι μεγαλύτερη από 
25.000 τόνους ετησίως. 

γ) οκτώ (8) χρόνια μετά την ημερομηνία έναρξης ισχύος 
της παρούσας απόφασης για όλες τις άλλες εγκαταστά¬ 
σεις αποθήκευσης βενζίνης στις τερματικές εγκαταστά- 
σεις. 

2. Η επαύξηση του ύψους της δεξαμενής μιας υφιστά¬ 
μενης εγκατάστασης με σκοπό την τοποθέτηση εσωτερι¬ 
κής πλωτής οροφής σύμφωνα με τις τεχνικές διατάξεις 
του Παραρτήματος I του άρθρου 12 δεν θεωρείται ως αύ¬ 
ξηση της ωφέλιμης χωρητικότητάς της. Στη περίπτωση 
αυτή δεν απαιτείται προέγκριση χωροθέτησης της εγκα¬ 
τάστασης για την χορήγηση της προβλεπόμενης στο Κε¬ 
φάλαιο Α (παραγ. 1) έγκρισης περιβαλλοντικών όρων. 

"Αρθρο 5 

Φόρτωση και εκφόρτωση κινητών δεξαμενών 
σε τερματικές εγκαταστάσεις 
Α. Μέτρα - προϋποθέσεις 

1. Η έγκριση περιβαλλοντικών όρων που προβλέπεται 
στο άρθρο 4 (κεφ. Α, παραγ. 1) της παρούσας απόφασης 
αναφέρεται και στον εξοπλισμό φόρτωσης και εκφόρτω¬ 
σης των κινητών δεξαμενών σε τερματικές εγκσταστά- 
σεις. 

2. Κάθε ενδιαφερόμενος (φυσικό ή νομικό πρόσωπο) 
υποχρεούται να υποβάλλει εκτός από τα στοιχεία που 
προβλέπονται στο άρθρο 4 (κεφ. Α, παραγ. 2) κοι στοιχεία 
σχετικά με τον σχεδίασμά και τη λειτουργία του εξοπλι¬ 
σμού φόρτωσης και εκφόρτωσης που θα ανταποκρίνονται 
στις τεχνικές διατάξεις του Παραρτήματος II του άρθρου 
12 της παρούσας απόφασης. 

Οι τερματικές εγκαταστάσεις με εξοπλισμούς φόρτω¬ 
σης βυτιοφόρων οχημάτων πρέπει να διαθέτουν τουλάχι¬ 
στον μία εξέδρα πλήρωσης σύμφωνα με τις προδιαγραφές 
που καθορίζονται στο Παράρτημα IV του άρθρου 12. 

3. Η προβλεπόμενη στην παραγ. 1 έγκριση περιβαλλο¬ 
ντικών όρων χορηγείται μόνο εφόσον οι αρμόδιες υπηρε¬ 
σίες των Υπουργείων Ανάπτυξης και ΠΕΧΩΔΕ διαπιστώ¬ 
σουν: 

α) τα υποβληθέντα σύμφωνα με την προηγούμενη πα¬ 
ράγραφο στοιχεία ανταποκρίνονται στις τεχνικές διατά¬ 
ξεις του Παραρτήματος II. 

Οι τεχνικές αυτές διατάξεις αποσκοπούν στη μείωση 
της συνολικής ετήσιας απώλειας βενζίνης που οφείλεται 
στη φόρτωση και εκφόρτωση κινητών δεξαμενών τερματι¬ 
κών εγκαταστάσεων έως κάτω από την τιμή ανοφοράς — 
στόχου 0,005 \Λί/νΥ% της διακίνησης, και 

β) ότι η εξέδρα πλήρωσης που διαθέτουν οι τερματικές 
εγκαταστάσεις με εξοπλισμό φόρτωσης βυτιοφόρων οχη¬ 
μάτων, ανταποκρίνεται πλήρως στις προδιαγραφές για 


3532 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


εξοπλισμό φόρτωσης από τον πυθμένα που καθορίζονται 
ατο Παράρτημα IV του άρθρου 12. 

4. Με απόφαση του Υπουργού ΠΕΧΩΔΕ είναι δυνατόν 
να διατηρούνται ή να επιβάλλονται αυστηρότερα μέτρα σε 
όλη την επικράτεια ή σε γεωγραφικές ζώνες όπου διαπι¬ 
στώνεται ότι τα μέτρα αυτά είναι αναγκαία για την προστα¬ 
σία της Δημόσιας Υγείας και του Περιβάλλοντος λόγω 
ιδιαίτερων συνθηκών. Τα μέτρα αυτά περιλαμβάνονται σε 
κάθε απόφαση έγκρισης περιβαλλοντικών όρων. 

5. Με κοινή Απόφαση Υπουργών Ανάπτυξης και Περι¬ 
βάλλοντος, Χωροταξίας και Δημοσίων Έργων είναι δυνα¬ 
τόν να θεσπίζονται τεχνικά μέτρα για τη μείωση των απω¬ 
λειών βενζίνης εκτός εκείνων που προβλέπονται στο Πα¬ 
ράρτημα II του άρθρου 12 εφόσον αποδεικνύεται ότι τα 
εναλλακτικά αυτά μέτρα έχουν τουλάχιστον την ίδια απο- 
τελεσματικότητα. 

6. Το Υπουργείο ΠΕΧΩΔΕ ενημερώνει τα άλλα Κράτη 
Μέλη και την Επιτροπή Ευρωπαϊκών Κοινοτήτων για τα τυ¬ 
χόν υφιστάμενα μέτρα ή τα ειδικά μέτρα που προτϊθεται να 
λάβει σε συνεργασία με το Υπουργείο Ανάπτυξης σε 
εφαρμογή των προηγούμενων παραγράφων διευκρινίζο¬ 
ντας τους σχετικούς λόγους. 

Β. Υφιστάμενες τερματικές εγκαταστάσεις φόρτωσης 

1. Προθεσμίες εφαρμογής: 

α) Για τις υφιστάμενες τερματικές εγκαταστάσεις φόρ¬ 
τωσης βυτιοφόρων οχημάτων ή βυτιοφόρων βαγονιών, το 
προηγούμενο Κεφάλαιο Α του άρθρου αυτού εφαρμόζε¬ 
ται: 

-δύο (2) χρόνια μετά την έναρξη ισχύος της παρούσας 
απόφασης, αν η διακίνηση είναι μεταλύτερη από 150.000 
τόνους το χρόνο, 

-πέντε (5) χρόνια μετά την έναρξη ισχύος της παρούσας 
απόφασης αν η διακίνηση είναι μεγαλύτερη από 25.000 
τόνους το χρόνο, 

-οκτώ (8) χρόνια μετά την έναρξη ισχύος της παρούσας 
απόφασης για κάθε άλλη υφιστάμενη εγκατάσταση φόρ¬ 
τωσης στις τερματικές εγκαταστάσεις φόρτωσης βυτιο¬ 
φόρων οχημάτων και βυτιοφόρων βαγονιών. 

β) Οι απαιτήσεις που καθορίζονται στο Παράρτημα IV 
του άρθορυ 12 για τις εγκαταστάσεις φόρτωσης από τον 
πυθμένα εφαρμόζονται οκτώ (8) χρόνια μετά την έναρξη 
ισχύος της παρούσας απόφασης σε όλες τις εξέδρες φόρ¬ 
τωσης βυτιοφόρων οχημάτων όλων των τερματικών εγκα¬ 
ταστάσεων εκτός εκείνων που εμπίπτουν στις διατάξεις 
του επόμενου Κεφαλαίου Γ του άρθρου αυτού. 

2. Σε περίπτωση ίδρυσης Μονάδας Ανάκτησης Ατμών 
και συναφούς εξοπλισμού (δεξαμενή συγκράτησης, σωλη- 
νογραμμές, λοιπά οικοδομικά στοιχεία κ.λ.π.), σύμφωνα 
με τις τεχνικές διατάξεις του Παραρτήματος II (άρθρο 12), 
σε υφιστάμενη εγκατάσταση δεν απαιτείται προέγκριση 
χωροθέτησης της εγκατάστασης για την χορήγηση της 
προβλεπόμενης στο Κεφάλαιο Α (παραγ. 1) έγκρισης πε¬ 
ριβαλλοντικών όρων. 

Γ. Παρεκκλίσεις 

Τα Κεφάλαια Α και Β (παραγ. 1 β) του παρόντος άρθρου 
δεν εφαρμόζονται: 

α) στις υφιστάμενες τερματικές εγκαταστάσεις που 
διακινούν λιγότερο από 10.000 τόνους το χρόνο, και 

β) στις νέες τερματικές εγκαταστάσεις που διακινούν 
λιγότερο από 5.000 τόνους το χρόνο και βρίσκονται σε μι¬ 
κρό απομακρυσμένα νησιά. 

Στην περίπτωση αυτή το Υπουργείο ΠΕΧΩΔΕ ενημερώ¬ 
νει την Επιτροπή Ευρωπαϊκών Κοινοτήτων με την έκθεση 


που υποβάλλει σύμφωνα με το άρθρο 8 σχετικά με τις τερ¬ 
ματικές εγκαταστάσεις στις οποίες αναφέρονται οι πα¬ 
ρεκκλίσεις αυτές. 

Αρθρο 6 

Κινητές δεξαμενές 

Α. Μέτρα - προϋποθέσεις 

1. Οι κινητές δεξαμενές πρέπει να σχεδιάζονται και να 
λειτουργούν σύμφωνα με τις ακόλουθες διατάξεις: 

α) οι υπολειμματικοί ατμοί να συγκροτούνται στη δεξα¬ 
μενή μετά την εκφόρτωση της βενζίνης, 

β) οι κινητές δεξαμενές με τις οποίες παρέχεται βενζίνη 
στους σταθμούς διανομής και τις τερματικές εγκαταστά¬ 
σεις πρέπει να δέχονται και να συγκρατούν τους επιστρε- 
φόμενους ατμούς τους προερχόμενους από τις εγκατα¬ 
στάσεις αποθήκευσης των σταθμών διανομής ή των τερ¬ 
ματικών εγκαταστάσεων. 

γ) εκτός από τις διαφυγές αερίου από τις βαλβίδες 
ασφαλείας, οι ατμοί που αναφέρονται στα στοιχεία (α) και 
(β) πρέπει να συγκροτούνται στην κινητή δεξαμενή έως 
τον τερματισμό της επαναπλήρωσής της σε μία τερματική 
εγκατάσταση. 

Σε περίπτωση που η κινητή δεξαμενή μετά την εκφόρ¬ 
τωση της βενζίνης χρησμιοποιείται για άλλα προϊόντα 
εκτός της βενζίνης, εφόσον δεν είναι δυνατή η ανάκτηση 
ή η ενδιάμεση αποθήκευση των ατμών, ο εξαερισμός της 
δεξαμενής γίνεται υποχρεωτικά στην εγκατάσταση φόρ¬ 
τωσης της κινητής δεξαμενής έστω κι αν αυτή διαθέτει 
όπως προβλέπεται στο άρθρο 6 (Κεφάλαιο Β παραγ. 1), 
Μονάδα Ανάκτησης Ατμών. 

Πάντως είναι δυνατόν με την χορηγούμενη άδεια να επι¬ 
τρέπεται ο εξαερισμός της δεξαμενής σε γεωγραφική πε¬ 
ριοχή που δεν είναι οικιστική ή οικολογικά ευαίσθητη εφό¬ 
σον βεβαιώνεται από την αρμόδια υπηρεσία περιβάλλο¬ 
ντος της οικείας Νομαρχιακής Αυτοδιοίκησης ότι οι εκπο¬ 
μπές δεν ενδέχεται να έχουν σημαντικές επιπτώσεις στο 
περιβάλλον και τη δημόσια υγεία. 

δ) Τα βυτιοφόρα αυτοκίνητα υποβάλλονται σε τακτά 
χρονικά διαστήματα σε έλεγχο πίεσης για να εξακριβωθεί 
η στεγανότητα τους στους ατμούς. 

Οι βαλβίδες κενού και πίεσης σε όλες τις κινητές δεξα¬ 
μενές υποβάλλονται περιοδικά σε επιθεώρηση ορθής λει¬ 
τουργίας. 

Με απόφαση του Υπουργού Μεταφορών και Επικοινω¬ 
νιών καθορίζεται η συχνότητα ελέγχου, η διαδικασία ελέγ¬ 
χου καθώς και κάθε άλλη αναγκαία λεπτομέρεια που ανα- 
φέρεται στο σύστημα ελέγχου των βυτιοφόρων οχημά¬ 
των. 

2. Με απόφαση του Υπουργού Μεταφορών και Επικοι¬ 
νωνιών καθορίζονται οι όροι και οι προϋποθέσεις καθώς 
και κάθε άλλη αναγκαία λεπτομέρεια σχετικά με την ταξι¬ 
νόμηση νέου βυτιοφόρου οχήματος και κυκλοφορούντος 
βυτιοφόρου οχήματος στο οποίο έχει τοποθετηθεί εκ των 
υστέρων εξοπλισμός για φόρτωση από τον πυθμένα. 

Β. Προθεσμίες εφαρμογής για βυτιοφόρα οχήματα και βα¬ 
γόνια 

Το προηγούμενο Κεφάλαιο Α (παραγ. 1) του παρόντος 
άρθρου εφαρμόζεται: 

α) από την έναρξη ισχύος της παρούσας απόφασης για 
τα νέα βυτιοφόρα οχήματα 

β) δύο (2) χρόνια μετά την έναρξη ισχύος της παρούσας 
απόφασης για τα βυτιοφόρα βαγόνια αν φορτώνονται σε 
τερματική εγκατάσταση για την οποία εφαρμόζονται οι 
διατάξεις του άρθρου 5 (Κεφάλαιο Α) της παρούσας από¬ 
φασης. 

γ) στα βυτιοφόρα οχήματα όταν εξοπλίζονται εκ των 
υστέρων για φόρτωση από τον πυθμένα σύμφωνα με τις 
προδιαγραφές του παραρτήματος IV του άρθρου 12 της 
παρούσας απόφασης. 

Με απόφαση του Υπουργού Μεταφορών και Επικοινω¬ 
νιών καθορίζεται ο χρόνος εφαρμογής της υποχρέωσης 
αυτής. 

Γ. Παρεκκλίσεις 

Το Κεφάλαιο Α (παραγ. 1 περιπ. α.β και γ) του παρόντος 
άρθρου δεν εφαρμόζεται στις απώλειες ατμών που οφεί¬ 
λονται σε μετρήσεις που διεξάγονται με βυθομετρικές ρά¬ 
βδους και οι οποίες αφορούν: 

α) υφιστάμενες κινητές δεξαμενές, και 

β) νέες κινητές δεξαμενές που τίθενται σε λειτουργία 
τρία χρόνια μετά την έναρξη ισχύος της παρούσας απόφα¬ 
σης. 

Άρθρο 7 

Φόρτωση στις εγκαταστάσεις αποθήκευσης 
των σταθμών διανομής 

Α. Μέτρα - προϋποθέσεις 

1. Για τη χορήγηση άδειας λειτουργίας σε εγκαταστά¬ 
σεις φάρτωσης και αποθήκευσης των σταθμών διανομής 
απαιτείται έγκριση περιβαλλοντικών όρων όπως προβλέ- 
πεται στο άρθρο 4 (παραγ. 1 και 3) του Ν. 1650/86. Η 
έγκριση αυτή χορηγείται με απόφαση του οικείου Νο¬ 
μάρχη ως έργο Β' κατηγορίας σύμφωνα με τη διαδικασία 
που καθορίζεται στις σχετικές διατάξεις της υπ’ αριθμ. 
69269/5387/1990 κοινής Υπουργικής Απόφασης (άρθρα 
5 και 10). 

2. Κάθε ενδιαφερόμενος (φυσικό ή νομικό πρόσωπο) 
υποχρεούται να υποβάλλει εκτός από τα απαιτούμενα 
στοιχεία σύμφωνα με τα άρθρα 7 και 10 της υπ’ αριθμ. 
69269/5387/1990 κοινής Υπουργικής Απόφασης και 
στοιχεία σχετικά με το σχεδιασμό και τη λειτουργία των 
εγκαταστάσεων φάρτωσης και αποθήκευσης που θα 
ανταποκρίνονται στις τεχνικές διατάξεις του Παραρτήμα¬ 
τος III του άρθρου 12 της παρούσας απόφασης. 

3. Η προβλεπόμενη στην παραγ. 1 έγκριση περιβαλλο¬ 
ντικών όρων χορηγείται μόνον εφόσον οι αρμόδιες υπηρε¬ 
σίες Περιβάλλοντος και Μεταφορών της οικείας Νομαρ¬ 
χιακής Αυτοδιοίκησης διαπιστώσουν ότι τα υποβληθέντα 
σύμφωνα με την προηγούμενη παράγραφο στοιχεία αντα- 
ποκρίνονται πλήρως στις τεχνικές διατάξεις του Παραρτή¬ 
ματος III. 

Οι τεχνικές αυτές διατάξεις αποσκοπούν στη μείωση 
της συνολικής ετήσιας απώλειας βενζίνης που οφείλεται 
στη φόρτωση στις εγκαταστάσεις αποθήκευσης των 
σταθμών διανομής έως κάτω από την τιμή αναφοράς - 
στόχου 0,01 \Λ//\Α/% της διακίνησης. 

4. Με απόφαση του Υπουργού ΠΕΧΩΔΕ είναι δυνατόν 
να διατηρούνται ή να επιβάλλονται αυστηρότερα μέτρα σε 
όλη την επικράτεια ή σε γεωγραφικές ζώνες όπου διαπι¬ 
στώνεται ότι τα μέτρα αυτά είναι αναγκαία για την προστα¬ 
σία του περιβάλλοντος και της δημόσιας υγείας λόγω ειδι¬ 
κών συνθηκών. Τα μέτρα αυτά περιλαμβάνονται σε κάθε 
απόφαση έγκρισης περιβαλλοντικών όρων. 

5. Η έγκριση περιβαλλοντικών όρων αποτελεί προϋπό¬ 
θεση για τη χορήγηση από το Υπουργείο Μεταφορών και 
Επικοινωνιών της προβλεπόμενης από τις κείμενες διατά¬ 
ξεις σχετικής άδειας λειτουργίας. 

6. Πριν την έναρξη λειτουργίας της εγκατάστασης 
πραγματοποιείται έλεγχος από την αρμόδια υπηρεσία Πε¬ 
ριβάλλοντος της οικείας Νομαρχιακής Αυτοδιοίκησης 
προκειμένου να διαπιστωθεί η καλή λειτουργία της εγκα¬ 


τάστασης σύμφωνα με τις τεχνικές διατάξεις του Παραρ¬ 
τήματος III του άρθρου 12. Τα αποτελέσματα του ελέγχου 
κοινοποιούνται εγγράφως στον ενδιαφερόμενο. Ο ως άνω 
έλεγχος διενεργείται μέσα στην προθεσμία που ορίζεται 
από τις κείμενες διατάξεις για τη χορήγηση της άδειας λει¬ 
τουργίας της σχετικής εγκατάστασης. Σε περίπτωση που 
η προθεσμία αυτή παρέλθει άπρακτη χορηγείται η άδεια 
λειτουργίας χωρίς το σχετικό πόρισμα ελέγχου. 

7. Με κοινή απόφαση των Υπουργών ΠΕΧΩΔΕ και Με¬ 
ταφορών και Επικοινωνιών είναι δυνατόν να θεσπίζονται 
τεχνικά μέτρα για τη μείωση των απωλειών βενζίνης εκτός 
εκείνων που προβλέπονται στο Παράρτημα III του άρθρου 
12 εφόσον αποδεικνύεται ότι αυτά τα εναλλακτικά μέτρα 
έχουν τουλάχιστον την ίδια αποτελεσματικότητα. 

8. Το Υπουργείο ΠΕΧΩΔΕ ενημερώνει τα άλλα Κράτη 
Μέλη και την Επιτροπή των Ευρωπαϊκών Κοινοτήτων για 
τα τυχόν υφιστάμενα μέτρα ή τα ειδικά μέτρα που προτϊ- 
θεται να λάβει σε συνεργασία με το Υπουργείο Μεταφο¬ 
ρών και Επικοινωνιών σε εφαρμογή των προηγούμενων 
παραγράφων διευκρινίζοντας τους σχετικούς λόγους. 

Β. Υφιστάμενοι σταθμοί διανομής καυσίμων 

Για τις υφιστάμενες εγκαταστάσεις φάρτωσης και απο¬ 
θήκευσης, το προηγούμενο Κεφάλαιο Α του άρθρου αυ¬ 
τού εφαρμόζεται: 

α) δύο (2) χρόνια μετά την έναρξη ισχύος της παρούσας 
απόφασης: 

-για τους υφιστάμενους σταθμούς διανομής με διακί¬ 
νηση μεγαλύτερη από 1000 πτ^/έτος. 

-για τους υφιστάμενους σταθμούς διανομής ανεξάρ¬ 
τητα από τη διακίνησή τους, οι οποίοι είναι εγκατεστημέ¬ 
νοι κάτω από μόνιμες κατοικίες ή στέγες επαγγελματικής 
δραστηριότητας. 

β) πέντε (5) χρόνια μετά την έναρξη ισχύος της παρού¬ 
σας απόφασης για τους υφιστάμενους σταθμούς διανο¬ 
μής με διακίνηση μεγαλύτερη από 500πτ 3 /έτος, 

γ) οκτώ (8) χρόνια μετά την έναρξη ισχύος της παρούσας 
απόφασης για όλους τους άλλους υφιστάμενους σταθ¬ 
μούς διανομής. 

Γ. Παρεκκλίσεις 

1. Τα Κεφάλαια Α και Β του άρθορυ αυτού δεν εφαρμό¬ 
ζονται στους σταθμούς διανομής με διακίνηση κάτω των 
1 ΟΟγπ 3 το χρόνο. 

2. Τα Κεφάλαια Α και Β του άρθρου αυτού δεν εφαρμό¬ 
ζονται στους σταθμούς διανομής με ετήσια διακίνηση 
κάτω των 500ιπ 3 εφόσον ο σταθμός διανομής βρίσκεται 
σε γεωγραφική ζώνη όπου δεν υπάρχει μονάδα ανάκτησης 
ή ενδιάμεσης αποθήκευσης των ατμών και όπου οι εκπο¬ 
μπές των ατμών δεν ενδέχεται να συμβάλλουν σημαντικά 
στη δημιουργία περιβαλλοντικών προβλημάτων ή προβλη¬ 
μάτων δημόσιας υγείας. Οι ζώνες αυτές καθορίζονται με 
απόφαση του Υπουργού ΠΕΧΩΔΕ. 

Η παράγραφος αυτή δεν ισχύει για τους νέους σταθ¬ 
μούς διανομής καυσίμων. 

Το Υπουργείο ΠΕΧΩΔΕ ενημερώνει την Επιτροπή Ευ¬ 
ρωπαϊκών Κοινοτήτων αναφορικά με τις λεπτομέρειες 
που ισχύουν σε κάθε ζώνη στην οποία προτίθεται να παρα¬ 
χωρήσει τις ως άνω παρεκκλίσεις καθώς και στη συνέχεια 
αναφορικά με κάθε αλλαγή στις ζώνες αυτές στα πλαίσια 
των εκθέσεων που καταρτίζει σε συνεργασία με το 

Υπουργείο Μεταφορών και Επικοινωνιών σύμφωνα με το 
άρθρο 8 της παρούσας απόφασης. 

Άρθρο 8 

Κατάρτιση εκθέσεων 

1. Κάθε Νομάρχης υποβάλλει στον Υπουργό ΠΕΧΩΔΕ 
ετήσια ενημερωτική αιτιολογημένη έκθεση σχετικά με την 
εφαρμογή της παρούσας απόφασης. 

Η έκθεση αυτή αναφέρεται ειδικότερα στον αριθμό των 
τυχόν χορηγηθεισών αδειών ή στους λόγους πιθανής ανά¬ 
κλησης ή μη χορήγησης της άδειας καθώς και στα στοιχεία 
και τις πληροφορίες από τη διενέργεια των ελέγχων που 
προβλέπονται στο άρθρο 9 της παρούσας απόφασης. 

2. Το Υπουργείο ΠΕΧΩΔΕ σε συνεργασία με τα κατά 
περίπτωση συναρμόδια Υπουργεία Ανάπτυξης και Μετα¬ 
φορών και Επικοινωνιών, καταρτίζει σύμφωνα και με τα 
στοιχεία της παραγράφου (1) εκθέσεις σχετικά με την 
εφαρμογή της παρούσας απόφασης και τις διαβιβάζει 
στην Επιτροπή των Ευρωπαϊκών Κοινοτήτων. 

Οι εκθέσεις αυτές καταρτίζονται σύμφωνα με τη διαδι¬ 
κασία που προβλέπεται στο άρθρο 5 της οδηγίας 91/692/ 
ΕΟΚ του Συμβουλίου της 23ης Δεκεμβρίου 1991 -για την 
τυποποίηση και τον εξορθολογισμό των εκθέσεων που 
αφορούν την εφαρμογή ορισμένων οδηγιών για το περι¬ 
βάλλον» (ΕΕΕ 377/48/31.12.1991) όπως το άρθρο αυτό 
έχει ενσωματωθεί στην Εθνική νομοθεσία. 

Άρθρο 9 

Έλεγχοι 

1. Οι έλεγχοι τήρησης των περιβαλλοντικών όρων που 
εγκρίνονται σύμφωνα με το Κεφάλαιο Α των άρθρων 4, 5 
και 7 διενεργούνται σύμφωνα με τη διαδικασία του άρθρου 
6 του Ν. 1650/86.,Στους ελέγχους αυτούς συμμετέχει και 
εκπρόσωπος του οικείου ΟΤΑ στην περιοχή του οποίου 
υπάρχει η σχετική εγκατάσταση ή δραστηριότητα. 

2. Οι κατά περίπτωση αρμόδιες υπηρεσίες για τη χορή¬ 
γηση της προβλεπόμενης στο Κεφάλαιο Α των άρθρων 4, 
5 και 7 άδειας πραγματοποιούν τους προβλεπόμενους 
από τις διατάξεις ελέγχους. 

3. Οι εγκαταστάσεις ή επιχειρήσεις υποχρεούνται να 
παρέχουν κάθε δυνατή διευκόλυνση στους αρμόδιους τε¬ 
χνικούς υπαλλήλους ώστε να προβαίνουν σε κάθε εξέ¬ 
ταση, έλεγχο, έρευνα ή διεγματοληψία και να συγκεντρώ¬ 
νουν τις αναγκαίες πληροφορίες για την εκτέλεση του έρ¬ 
γου τους. 

4. Εάν το φυσικό ή νομικό πρόσωπο που είναι υπεύθυνο 
για τη λειτουργία της εγκατάστασης διαπιστώσει από τους 
ελέγχους που πραγματοποιεί δυσμενείς επιπτώσεις στο 
περιβάλλον το γνωστοποιεί αμέσως στην αρμόδια αρχή για 
τη χορήγηση της έγκρισης περιβαλλοντικών όρων, προκει- 
μένου να καθορισθούν από κοινού το είδος και το χρονο¬ 
διάγραμμα των ληπτέων επανορθωτικών μέτρων. 

Άρθρο 10 

Άλλες διατάξεις 

Το Κεφάλαιο Α των άρθρων 4, 5 και 7 της παρούσας 
απόφασης εφαρμόζεται με την επιφύλαξη της οδηγίας 
83/189/ΕΟΚ του Συμβουλίου της 28ης Μαρτίου 1983 
«για την καθιέρωση μίας διαδικασίας πληροφόρησης στον 
τομέα των τεχνικών προτύπων και προδιαγραφών ΕΕί. 
109/8/26.4.1983), που έχει ενσωματωθεί στην εθνική 
νομοθεσία με το Π.Δ/γμα 206/1987 (Α94), και τροποποι¬ 


ηθεί από την οδηγία 94/10/εκ που έχει ενσωματωθεί στην 
εθνική νομοθεσία με το Π.Δ/γμα 48/1996 (Α44). 

Άρθρο 11 

Κυρώσεις 

1. Σε οποιονδήποτε γίνεται αίτιος παράβασης των δια¬ 
τάξεων της παρούσας απόφασης με πράξη ή παράλειψη, 
επιβάλλονται οι ποινικές, αστικές και διοικητικές κυρώ¬ 
σεις που προβλέπονται στα άρθρα 28, 29 και 30 του Ν. 
1650/86 όπως το τελευταίο αυτό άρθρο τροποποιήθηκε 
με το άρθρο 98 (παραγ. 12) του Ν. 1892/1990 (Α' 101). 

2. Ειδικότερα για την επιβολή διοικητικών κυρώσεων 
στις περιοχές των ρυθμιστικών σχεδίων Αθήνας και Θεσ¬ 
σαλονίκης, εφαρμόζονται οι διατάξεις του άρθρου 13 του 
Ν. 1515/85 όπως τροποποιήθηκαν και συμπληρώθηκαν 
με το άρθρο 31 (παραγ. 6 και 7) αντίστοιχα του Ν. 1650/ 
86 . 

3. Οι κυρώσεις που προβλέπονται στις προηγούμενες 
παραγράφους (1 και 2) επιβάλλονται ανεξάρτητα από τις 
κυρώσεις που προβλέπονται σε άλλες διατάξεις της κεί¬ 
μενης νομοθεσίας. 

Άρθρο 12 
Παραρτήματα 

Προσαρτώνται και αποτελούν αναπόσπαστο τμήμα της 
παρούσας απόφασης τα Παραρτήματα I, II, III, και IV. Τα 
Παραρτήματα αυτά μπορούν να τροποποιούνται με από¬ 
φαση του Υπουργού ΠΕΧΩΔΕ για την προσαρμογή τους 
στην τεχνική πρόοδο σύμφωνα με τις ρυθμίσεις που θε¬ 
σπίζονται στα πλαίσια του Κοινοτικού Δικαίου. 

ΠΑΡΑΡΤΗΜΑ I 

ΑΠΑΙΤΗΣΕΙΣ ΓΙΑ ΤΙΣ ΕΓΚΑΤΑΣΤΑΣΕΙΣ ΑΠΟΘΗΚΕΥΣΗΣ 
ΤΩΝ ΤΕΡΜΑΤΙΚΩΝ ΕΓΚΑΤΑΣΤΑΣΕΩΝ 

1. Το εξωτερικό τοίχωμα και η οροφή των υπέργειων δε¬ 
ξαμενών βάφονται με χρώμα, συνολικής θερμικής ανακλα- 
στικότητας τουλάχιστον 70%. Οι εργασίες μπορούν να 
προγραμματίζονται έτσι ώστε να διεξάγονται ως τμήμα του 
συνήθους κύκλου συντήρησης των δεξαμενών εντός τριε- 
τούς χρονικού διαστήματος. 

Το Υπουργείο ΠΕΧΩΔΕ μπορεί να χορηγεί παρέκκλιση 
από την παρούσα διάταξη εφόσον αυτό απαιτείται για την 
προστασία γεωγραφικών ζωνών, με ειδικά χαρακτηρι¬ 
στικά. Οι ζώνες αυτές καθορίζονται με απόφαση του 
Υπουργού ΠΕΧΩΔΕ. 

Η παρούσα διάταξη δεν εφαρμόζεται στις δεξαμενές 
που είναι συνδεδεμένες με μονάδα ανάκτησης των ατμών 
η οποία πληροί τις απαιτήσεις του σημείου 2 του Παραρτή¬ 
ματος II. 

2. Οι δεξαμενές με εξωτερική επιπλέουσα οροφή είναι 
εφοδιασμένες με ένα πρώτο παρέμβυσμα, το οποίο καλύ¬ 
πτει το δακτυλιοειδές διάστημα μεταξύ του τοιχώματος 
της δεξαμενής και της εξωτερικής περιφέρειας της επι- 
πλέουσας οροφής, και με ένα δεύτερο παρέμβυσμα προ¬ 
σαρμοσμένο πάνω από το πρώτο. 

Τα παρεμβύσματα πρέπει να σχεδιάζονται ούτως ώστε 
να επιτυγχάνουν συνολική συγκράτηση των ατμών κατά 
95% τουλάχιστον, σε σχέση με αντίστοιχη δεξαμενή στα¬ 
θερής οροφής που δεν είναι εφοδιασμένη με σύστημα συ¬ 
γκράτησης των ατμών (δηλαδή δεξαμενή σταθερής ορο¬ 
φής εφοδιασμένη μόνο με ανακουφιστική βαλβίδα κενού 
και πϊεαης). 

3. Όλες οι νέες εγκαταστάσεις αποθήκευσης τερματι¬ 
κών εγκαταστάσεων, όπου απαιτείται ανάκτηση ατμών 

σύμφωνα με το άρθρο 5 της απόφασης (βλέπε Παράρτημα 
II) πρέπει να είναι είτε: 

α) δεξαμενές σταθερής οροφής ουνδεδεμένες με τη 
συσκευή ανάκτησης ατμών, σύμφωνα με τις διατάξεις του 
Παραρτήματος II, είτε 

β) να είναι σχεδιασμένες με επιπλέουσα οροφή, είτε 
εξωτερική είτε εσωτερική, και εφοδιασμένες με πρώτο 
και δεύτερο παρέμβυσμα, σύμφωνα με τις απαιτήσεις λει¬ 
τουργίας που ορίζονται στο σημείο 2 . 

4. Οι υφιστάμενες δεξαμενές σταθερής οροφής πρέπει 
είτε: 

α) να συνδέονται με μονάδα ανάκτησης ατμών σύμφωνα 
με τις διατάξεις του Παραρτήματος II 
ή 

β) να φέρουν εσωτερική επιπλέουσα οροφή με ένα 
πρώτο παρέμβυσμα το οποίο εξασφαλίζει ολική συγκρά¬ 
τηση ατμών 90% τουλάχιστον, σε σχέση με τις αντίστοιχες 
δεξαμενές σταθερής οροφής που δεν είναι εφοδιασμένες 
με σύστημα συγκράτησης των ατμών. 

5. Οι διατάξεις για τη συγκράτηση των ατμών οι οποίες 
αναφέρονται στα σημεία 3 και 4 εφαρμόζονται στις δεξα¬ 
μενές σταθερής οροφής των τερματικών εγκαταστάσεων 
όπου επιτρέπεται η ενδιάμεση αποθήκευση των ατμών 
σύμφωνα με το σημείο 1 του Παραρτήματος II. 

ΠΑΡΑΡΤΗΜΑ II 

ΑΠΑΙΤΗΣΕΙΣ ΓΙΑ ΤΙΣ ΕΓΚΑΤΑΣΤΑΣΕΙΣ 
ΦΟΡΤΩΣΗΣ ΚΑΙ ΕΚΦΟΡΤΩΣΗΣ 
ΣΤΙΣ ΤΕΡΜΑΤΙΚΕΣ ΕΓΚΑΤΑΣΤΑΣΕΙΣ 

1. Οι εκτοπιζόμενοι κατά τη φόρτωση κινητής δεξαμε¬ 
νής ατμοί επιστρέφονται μέσω ενός ατμοστεγούς αγωγού 
σε μονάδα ανάκτησης ατμών στην τερματική εγκατά¬ 
σταση προκειμένου να μετατραπούν σε καύσιμο. 

Η παρούσα διάταξη δεν εφαρμόζεται στα βυτιοφόρα 
αυτοκίνητα στα οποία η φόρτωση γίνεται από το άνω μέ¬ 
ρος, εφόσον αυτός ο τρόπος φόρτωσης επιτρέπεται. 

Στις τερματικές εγκαταστάσεις που φορτώνουν πετρέ¬ 
λαιο σε σκάφη, η μονάδα ανάκτησης ατμών είναι δυνατό 
να αντικαθίσταται από μία μονάδα καύσης των ατμών, 
εφόσον η ανάκτηση ατμών είναι επικίνδυνη ή τεχνικά ανέ¬ 
φικτη εξαιτίας του όγκου των επιστρεφόμενων ατμών. Οι 
απαιτήσεις σχετικά με τις ατμοσφαιρικές εκπομπές της 
μονάδας ανάκτησης ατμών ισχύουν και για τη μονάδα καύ¬ 
σης των ατμών. 

Στις τερματικές εγκαταστάσεις όπου διακινούνται λιγό¬ 
τερο απο 25.000 τόνοι/έτος, η άμεση ανάκτηση των 
ατμών στην τερματική εγκατάσταση μπορεί να αντικαθί¬ 
σταται από ενδιάμεση αποθήκευση. 

2. Η μέση συγκέντρωση ατμών στο σωλήνα εξαγωγής 
της μονάδας ανάκτησης ατμών - διορθωμένη ως προς την 
αραίωση κατά τη διάρκεια της επεξεργασίας - δεν πρέπει 
να υπερβαίνει τα 35 9 /Νιτι 3 ανά ώρα. 

Οι αρμόδιες αρχές για τη χορήγηση της έγκρισης περι¬ 
βαλλοντικών όρων διασφαλίζουν ότι οι μέθοδοι μέτρησης 
και ανάλυσης και η συχνότητά τους είναι καθορισμένες. 

Οι μετρήσεις πρέπει να πραγματοποιούνται κατά τη 
διάρκεια μιας πλήρους ημέρας εργασίας (τουλάχιστον 
επτά ωρών) σε περίοδο κανονικής διακίνησης. 

Οι μετρήσεις μπορεί να είναι συνεχείς ή ασυνεχείς. Αν 
πρόκειται για ασυνεχείς μετρήσεις, αυτές πρέπει να διε- 
νεργοϋνται τουλάχιστον τέσσερις φορές την ώρα. 

Το συνολικό σφάλμα μέτρησης που οφείλεται στον χρη¬ 
σιμοποιούμενο εξοπλισμό, το αέριο βαθμονόμησης και τη 
χρησιμοποιούμενη μέθοδο δεν πρέπει να υπερβαίνει το 
10 % της μετρούμενης τιμής. 


Με τον χρησιμοποιούμενο εξοπλισμό πρέπει να είναι 
δυνατό να πραγματοποιούνται μετρήσεις και μικρών συ¬ 
γκεντρώσεων τουλάχιστον μέχρι 3 ς/Νιτι 3 . 

Η ακρίβεια πρέπει να είναι τουλάχιστον ίση με το 95% 
της μετρούμενης τιμής. 

3. Οι εργασίες φόρτωσης πρέπει να διακόπτονται αμέ¬ 
σως στο επίπεδο της εξέδρας σε περίπτωση διαρροής 
ατμών. Ο αναγκαίος εξοπλισμός για τις εν λόγω ενέργειες 
διακοπής πρέπει να είναι εγκατεστημένος στην εξέδρα. 

4. Οι αρμόδιες αρχές μεριμνούν ώστε οι αγωγοί σύνδε¬ 
σης και οι σωληνώσεις να ελέγχονται τακτικά για την ανί¬ 
χνευση των διαρροών. 

5. Όπου επιτρέπεται η φόρτωση κινητών δεξαμενών 
από το άνω μέρος, η απόληξη του σωληνοβραχίονα φόρ¬ 
τωσης κρατείται κοντά στον πυθμένα της κινητής δεξαμε¬ 
νής ούτως ώστε να αποφεύγεται τυχόν εκσφενδόνιση 
σταγόνων του υγρού. 

ΠΑΡΑΡΤΗΜΑ III 

ΑΠΑΙΤΗΣΕΙΣ ΓΙΑ ΤΙΣ ΕΓΚΑΤΑΣΤΑΣΕΙΣ ΦΟΡΤΩΣΗΣ 
ΚΑΙ ΑΠΟΘΗΚΕΥΣΗΣ ΣΕ ΣΤΑΘΜΟΥΣ ΔΙΑΝΟΜΗΣ 
ΚΑΙ ΣΕ ΤΕΡΜΑΤΙΚΕΣ ΕΓΚΑΤΑΣΤΑΣΕΙΣ 
ΟΠΟΥ ΓΙΝΕΤΑΙ ΕΝΔΙΑΜΕΣΗ ΑΠΟΘΗΚΕΥΣΗ ΑΤΜΩΝ 

Οι ατμοί που εκτοπίζονται κατά την παράδοση βενζίνης 
στις εγκαταστάσεις αποθήκευσης των σταθμών διανομής 
και των δεξαμενών σταθερής οροφής που χρησιμοποιού¬ 
νται για την ενδιάμεση αποθήκευση ατμών πρέπει να επι- 
στρέφονται μέσω ενός ατμοστεγούς αγωγού, στην κινητή 
δεξαμενή που παραδίδει τη βενζίνη. Οι εργασίες φόρτω¬ 
σης μπορούν να πραγματοποιούνται μόνον όταν οι μηχανι¬ 
σμοί αυτοί βρίσκονται στη θέση τους και λειτουργούν ικα¬ 
νοποιητικά. 

ΠΑΡΑΡΤΗΜΑ IV 

ΠΡΟΔΙΑΓΡΑΦΕΣ ΓΙΑ ΤΗ ΦΟΡΤΩΣΗ 
ΑΠΟ ΤΟΝ ΠΥΘΜΕΝΑ, ΤΗ ΣΥΛΛΟΓΗ ΤΩΝ ΑΤΜΩΝ 
ΚΑΙ ΤΗΝ ΠΡΟΣΤΑΣΙΑ ΑΠΟ ΥΠΕΡΠΛΗΡΩΣΗ 
ΤΩΝ ΕΥΡΩΠΑΪΚΩΝ ΒΥΤΙΟΦΟΡΩΝ ΟΧΗΜΑΤΩΝ 

1. Σύνδεσμοι 

1 . 1.0 σύνδεσμος για τη μετάγγιση υγρών στο σωληνο¬ 
βραχίονα φόρτωσης πρέπει να είναι θηλυκός σύνδεσμος 
συναρμοζόμενος με αρσενικό εξάρτημα προσαρμογής 
ΑΡΙ4 ιντσών (101 ,6 π\ηι) επί του βυτιοφόρου, όπως ορίζε¬ 
ται στην ακόλουθη δημοσίευση: 

-ΑΡΙ ΒΕΟΟΜΜΕΝΘΕΟ ΡΒΑΟΤΙΟΕ 1004 
δΕνΕΝΤΗ ΕϋΙΤΙΟΝ, ΝΟνΕΜΒΕΒ 1988 
ΒοΙίοιπ Ι_θ3όίπ9 θπά ν&ρουτ ΒβσονβΓγ ίοτ ΜΟ-306 Τ 3 πΙ< 
Μοίοτ νβάίοΐβδ (δβοίίοπ 2.1.1.1-Τγρβ οί ΑάΒρίβτ υεβά ίοτ 
ΒοΙΙοιτι Ιοθάίπρ). 

1.2. Ο σύνδεσμος συλλογής των ατμών στον αγωγό 
συλλογής των ατμών της εξέδρας φόρτωσης πρέπει να εί¬ 
ναι θηλυκός με έκκεντρο και αύλακα συναρμοζόμενος με 
αρσενικό εξάρτημα προσαρμογής 4 ιντσών (101,6 πίγπ) με 
έκκεντρο και αύλακα επί του βυτιοφόρου, όπως ορίζεται 
στην ακόλουθη δημοσίευση: 

- ΑΡΙ ΗΕΟΟΜΜΕΝϋΕΡ ΡΒΑΟΤΙΟΕ 1004 
δΕνΕΝΤΗ ΕϋΙΤΙΟΝ, ΝΟνΕΜΒΕΒ 1988 
Βοίίοτπ 1_θ3άίπ9 3πά ναρουΓ Ββοονβιγ ίοτ Μ0306 ΤβηΧ 
Μοίοτ νβίιίσίβδ (δβοίίοπ 2.1.1.1-Τγρβ οί Αάβρίβτ υεβά ίοτ 
Βοΐΐοηη ΕοΗάίης). 

2. Συνθήκες φόρτωσης 

2.1. Η παροχή, υπό κανονικές συνθήκες, πρέπει να εί¬ 
ναι 2.300 1/γπϊπ (κατ' ανώτατο όριο: 2.5001/ππίπ ανά σωλη¬ 
νοβραχίονα φόρτωσης. 

2.2. Όταν η τερματική εγκατάσταση λειτουργεί με τη 
μέγιστη ζήτηση, το σύστημα συλλογής ατμών της εξέδρας 
φόρτωσης, συμπεριλαμβανομένου, όπου υπάρχει, του συ¬ 
στήματος ανάκτησης ατμών, επιτρέπεται να δημιουργεί 
μέγιστη αντίθλιψη 55 ιύιΟβγ στο εξάρτημα προσαρμογής 
για τη συλλογή των ατμών προς την πλευρά του οχήματος. 

2.3. Όλα τα εγκεκριμένα βυτιοφόρα οχήματα που φορ¬ 
τώνονται από τον πυθμένα οφείλουν να φέρουν αναγνωρι¬ 
στική πινακίδα που αναφέρει τον ανώτατο αριθμό σωληνο¬ 
βραχιόνων φόρτωσης που επιτρέπεται να λειτουργούν 
ταυτόχρονα, εξασφαλίζοντας παράλληλα ότι δεν διαφεύ¬ 
γουν ατμοί μέσω των βαλβίδων Ρ και V των αυτοτελών δια¬ 
μερισμάτων, όταν η μέγιστη αντίθλιψη της εγκατάστασης 
είναι 55 πιόθτ, όπως ορίζεται στο σημείο 2.2. 

3. Σύνδεση του ανιχνευτή υπερπλήρωσης με τη γείωση 
του οχήματος. 

Η εξέδρα φόρτωσης πρέπει να είναι εξοπλισμένη με συ¬ 
σκευή ελέγχου ανίχνευσης της υπερπλήρωσης η οποία, 
όταν είναι συνδεδεμένη με το όχημα, θα δίνει σήμα που 
μόνον αυτό θα επιτρέπει τη φόρτωση, υπό τον όρο ότι κα¬ 
νένας από τους αισθητήρες υπερπλήρωσης των αυτοτε¬ 
λών διαμερισμάτων δεν ανιχνεύει υπερβολικά υψηλή 
στάθμη. 

3.1. Το όχημα πρέπει να συνδέεται με τη μονάδα ελέγ¬ 
χου της εξέδρας φόρτωσης μέσω τυποποιημένου ζεύγους 
ρευματοδότου - ρευματολήπτου με 10 ακροδέκτες. Ο 
αρσενικός ρευματολήπτης προσαρμόζεται επί του οχήμα¬ 
τος ενώ ο θηλυκός ρευματοδότης προσαρμόζεται στο 
άκρο ελεύθερου καλωδίου που συνδέεται με τη μονάδα 
ελέγχου της εξέδρας φόρτωσης. 

3.2. Οι ανιχνευτές υψηλής στάθμης του οχήματος είναι 
είτε διπολικοί αισθητήρες με θερμίστορ ή οπτική διάταξη, 
είτε πενταπολικοί οπτικοί αισθητήρες, είτε συμβατές ισο¬ 
δύναμες διατάξεις, υπό τον όρο το σύστημα να είναι 
ασφαλές ακόμη και σε περίπτωση αστοχίας (σημ. τα θερ¬ 
μίστορ πρέπει να έχουν αρνητικό συντελεστή θερμοκρα¬ 
σίας) . 

3.3. Η μονάδα ελέγχου της εξέδρας φόρτωσης πρέπει 
να είναι κατάλληλη και για διπολικά και για πενταπολικά 
συστήματα. 

3.4. Το βυτιοφόρο πρέπει να συνδέεται με την εξέδρα 
φόρτωσης δια μέσου του κοινού πόλου επανόδου των αι¬ 
σθητήρων υπερπλήρωσης το οποίο συνδέεται με τον 
ακροδέκτη αριθ. 10 του αρσενικού ρευματολήπτη μέσω 
του πλαισίου του οχήματος. Ο ακροδέκτης αριθ. 10 του 
θηλυκού ρευματοδότη πρέπει να συνδέεται με το περι¬ 
βάλλον της μονάδας ελέγχου, και αυτό με τη γείωση της 
εξέδρας. 

3.5. Όλα τα εγκεκριμένα βυτιοφόρα που φορτώνονται 
από τον πυθμένα οφείλουν να φέρουν αναγνωριστική πι¬ 
νακίδα (σημείο 2.3) που αναφέρει τον τύπο των εγκατε¬ 
στημένων αισθητήρων υπερπλήρωσης (δηλαδή αν είναι 
διπολικοί ή πενταπολικοί σιθσητήρες). 

4. θέση των συνδέσεων 

4.1. Ο σχεδιασμός των εγκαταστάσεων φόρτωσης και 
συλλογής των ατμών επί της εξέδρας πρέπει να βασίζεται 
στις ακόλουθες θέσεις των εξαρτημάτων προσαρμογής 
επί του οχήματος. 

4.1.1. Το ύψος του κεντρικού άξονα των εξαρτημάτων 
προσαρμογής για τη μετάγγιση των υγρών πρέπει να είναι 
το πολύ 1,4 πτ (με κενό όχημα) και το ελάχιστο 0.5 πτ (με 
έμφορτο όχημα), ενώ το επιθυμητό ύψος μπορεί να κυμαί¬ 


νεται από 0,7 έως 1,0 πα. 

4.1.2. Τα εξαρτήματα προσαρμογής για τη μετάγγιση 
πρέπει να απέχουν μεταξύ τους τουλάχιστον 0,25ητ (και 
κατά προτίμηση 0,3 γπ). 

4.1.3. Όλα τα εξαρτήματα προσαρμογής για τη μετάγ¬ 
γιση των υγρών πρέπει να περιλαμβάνονται στο εσωτερικό 
επιφάνειας μεγίστου μήκους 2,5ππ, 

4.1.4. Το εξάρτημα προσαρμογής για τη συλλογή των 
ατμών πρέπει να βρίσκεται κατά προτίμηση δεξιά της επι¬ 
φάνειας που περιβάλλει τα εξαρτήματα προσαρμογής για 
τη μετάγγιση των υγρών και σε ύψος το πολύ 1,5 πα (κενό) 
και τουλάχιστον 0,5 γπ (έμφορτο). 

4.2. Ο σύνδεσμος του ανιχνευτή υπερπλήρωσης με τη 
γείωση πρέπει να τοποθετείται στα δεξιά των εξαρτημά¬ 
των προσαρμογής για τη μετάγγιση των υγρών και τη συλ¬ 
λογή των ατμών, και σε ύψος το πολύ 1,5 πι (με κενό 
όχημα) και τουλάχιστον 0,5 πτ (με έμφορτο όχημα). 

4.3. Το προαναφερόμενο σύστημα σύνδεσης πρέπει να 
βρίσκεται σε μία και μόνο πλευρά του οχήματος. 

5. Αλληλοασφαλιζόμενα συστήματα 

5.1. Ανίχνευση υπερπλήρωσης/γείωση. 

Δεν πρέπει να μπορεί να γίνει φόρτωση παρά μόνο αν η 
συνδυασμένη συσκευή ελέγχου υπερπλήρωσης/γείωσης 
δίνει σήμα που την επιτρέπει. 

Σε περίπτωση υπερχείλισης ή διακοπής της γείωσης 
του οχήματος, η συσκευή ελέγχου της εξέδρας φόρτωσης 
πρέπει να κλείνει τη δικλείδα ελέγχου της φόρτωσης επί 
της εξέδρας. 

5.2. Ανίχνευση της συλλογής των ατμών. 

Δεν πρέπει να μπορεί να γίνεται φόρτωση αν δεν έχει 
συνδεθεί με το όχημα ο αγωγός συλλογής των ατμών και 
δεν είναι ελεύθερη η δίοδος ώστε οι εκτοπιζόμενοι ατμοί 
να ρέουν από το όχημα στο σύστημα συλλογής ατμών της 
εγκατάστασης. 

Άρθρο 13 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Άρθρο 14 

Από την έναρξη ισχύος της παρούσης καταργείτσι κάθε 
άλλη διάταξη που αντίκειται στις διατάξεις αυτής της από¬ 
φασης ή ανάγεται σε θέματα που ρυθμίζονται από αυτήν. 

Άρθρο 15 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1997 

